Majstrovstvá klubov FIFA 2025

Majstrovstvá klubov FIFA 2025 bude 21. ročník Majstrovstiev klubov FIFA, medzinárodnej futbalovej klubovej súťaže pod hlavičkou FIFA. Turnaj sa bude hrať v Spojených štátoch od júna do júla 2025. Na tomto turnaji sa prvýkrát predstaví 32 tímov.
Vzniku turnaja.
Majstrovstvá klubov FIFA bolo každoročné podujatie, ktoré sa konalo v zime pre víťazov kontinentálnych klubových súťaží. Súťaž vznikla v roku 2000 a bez prestávky sa hrala od roku 2005. Koncom roka 2016 prezident FIFA Gianni Infantino navrhol počiatočné rozšírenie turnaja na 32 tímov. Koncom roka 2017 FIFA diskutovala o rozšírenie turnaja na 24 tímov, pričom prvý ročník by sa hral v roku 2021 a turnaj by sa hral každé štyri roky, čím by nahradil Pohár konfederácií FIFA. V roku 2019 bolo na zasadnutí v Miami schválené rozšírenie turnaja na 24 tímov a prvý ročník bol naplánovaný v roku 2021 a tento turnaj mala hostiť Čína ale kvôli pandémii COVID-19 sa turnaj nekonal.
Infantino v decembri 2022 oznámil, že na rok 2025 je stále plánovaná verzia turnaja s 32 tímami, ale návrh musí vyžadovať schválenie šiestich konfederácii. Navrhované rozšírenie kritizovala FIFPRO, globálna únia profesionálnych hráčov, ako aj World Leagues Forum, ktorá zastupuje profesionálne ligy; obe organizácie vyjadrili obavy o blaho hráčov v dôsledku pridaných zápasov v už aj tak preplnenom hernom kalendári. La Liga tiež kritizovala plán a vo vyhlásení uviedla, že zváži právne kroky na zablokovanie expanzie.
23. júna 2023 FIFA potvrdila, že Spojené štáty budú hostiť turnaj v roku 2025 a bude slúžiť aj ako príprava na Majstrovstvá sveta vo futbale 2026. 32 tímov bude rozdelených do ôsmich skupín pričom z každej skupiny postúpia prví dvaja do vyraďovacej fázy. Formát bude napodobňovať formát používaní na Majstrovstvách sveta vo futbale v rokoch 1998 až 2022.
Pridelenie miest a kvalifikácia.
14. februára 2023 rada FIFA schválila pridelenie miest pre turnaj v roku 2025 na základe „súboru objektívnych metrík a kritérií“. UEFA získala najviac miest a to 12, CONMEBOL získal šesť miest. Štyri miesta dostali AFC, CONCACAF a CAF, zatiaľ čo OFC a hostiteľská asociácia dostali po jedno mieste. Rada FIFA 14. marca schválila kľúčové princípy zoznamu prístupových práv pre turnaj. Vzhľadom na súťaže ukončené počas štvorročného obdobia od roku 2021 do roku 2024 sú tieto zásady nasledovné:
Ak klub vyhrá dve alebo viac sezón v najvyššej klubovej súťaži, nahradí ho ďalší tím podľa podľa klubového rebríčka za štvorročné obdobie. Bude sa uplatňovať obmedzenie dvoch klubov na zväz, s výnimkou majstrovských klubov, ak viac ako dva kluby z toho istého zväzu vyhrajú najvyššiu klubovú súťaž svojej konfederácie. Metóda výpočtu štvorročného hodnotenia klubov v rámci každej konfederácie bude založená na športových kritériách počas sezón ukončených medzi rokmi 2021 a 2024 a bude dokončená po konzultácii s konfederáciami a zainteresovanými stranami.
Kvalifikované tímy.
Na základe vyššie spomínaných pravidiel a pridelených miest sa do turnaj kvalifikovali tieto tímy:
Žreb.
Žrebovanie sa uskutoční dňa 5. decembra 2024 o 13:00 v Miami. V skupinách môžu byť maximálne dva tímy z Európy no nemôžu byť z rovnakej krajiny. Z ostatných konfederácii môže byť v skupine iba jedno mužstvo. Tímy z hostiteľskej krajiny Inter Miami CF a Seattle Sounders FC budú vyžrebovaní automaticky do skupín A a B.
Štyri výkonnostné koše pre žreb budú nasledovne:
Vysielacie práva.
Dňa 15. júla 2024 sa pre Ameriku, Áziu, Stredný východ a Severnú Afriku otvoril tender na mediálne práva novú najvyššiu klubovú súťaž FIFA. FIFA zverejnila „pozvánku na verejnú súťaž v Amerike, Ázii, na Strednom východe a v severnej Afrike“ po týždňoch rozhovoroch s technologickým gigantom Apple o exkluzívnej dohode o globálnych právach na turnaj v hodnote 1 miliardy USD, čo údajne predstavovalo pre FIFU iba štvrtinu svojho vysielacieho cieľa. Dňa 19. septembra 2024 FIFA zvolala mimoriadne zasadnutie, aby prediskutovala vysielacie práva, keďže dohoda stále nebola dosiahnutá.